Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektam “Grozījumi Ministru kabineta 2010. gada 29. jūnija noteikumi Nr. 592 "Dārzeņu sēklaudzēšanas un sēklu tirdzniecības noteikumi"”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | | 4 | 5 | 6 |
|  |  |  | |  |  |  |
|  |  |  |  | |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums:  29.04.2020.- 07.05.2020. - Elektroniskā saskaņošana |  |
|  |  |
| Saskaņošanas dalībnieki: | Tieslietu ministrija, Finanšu ministrija, Ekonomikas ministrija, Valsts kanceleja |
| Saskaņošanas dalībnieki izskatīja šādu ministriju (citu institūciju) iebildumus: | Tieslietu ministrija, Valsts kanceleja |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | **Valsts kanceleja** | | | |
|  | **16.04.2020.** | | | |
| 11. | 1.15.papildināt noteikumus ar 331. punktu šādā redakcijā:  „331. Par sīpolu (*Allium cepa* L.) un puravu (*Allium porrum* L.) sēklaudzēšanas sējuma izveidi sēklaudzētājs informē dienestu 60 dienu laikā pēc sējas. Dienests sējas gadā veic sējumu pārbaudi, lai konstatētu, vai ražošanas vietā nav novēroti *Ditylenchus dipsaci* (Kuehn) Filipjev simptomi.” | Noteikumu projekta 1.15. punkts paredz, ka sēklaudzētājs informē Valsts augu aizsardzības dienestu par sīpolu un puravu sēklaudzēšanas sējuma izveidi, kas ir vērtējams kā jauna datu prasība. Lūdzam papildināt anotācijas II sadaļas 2. punktu ar minēto informāciju un vienlaikus izvērtēt šo prasību atbilstoši 2009. gada 15. decembra Ministru kabineta instrukcijas Nr. 19 "Tiesību akta projekta sākotnējās ietekmes izvērtēšanas kārtība" 25. punktam. | **Ņemts vērā.**  Informācija, ko sēklaudzētājs sniedz dienestam, var tikt sniegta, nosūtot vienkāršu e-pasta vēstuli uz oficiālo dienesta e-pasta adresi vai sazinoties ar dienestu pa telefonu, lai informētu par to, ka izveidots sēklaudzēšanas sīpolu (*Allium cepa* L.) vai puravu (*Allium* porrum L.) sējums. Uzskatām, ka administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 *euro*, bet mērķgrupai, kuru veido juridiskas personas, nepārsniedz 2000 *euro*, tādēļ nav nepieciešams administratīvo izmaksu monetārs novērtējums anotācijas[II sadaļas](https://likumi.lv/ta/id/203061#n2) [3.punktā](https://likumi.lv/ta/id/203061#p3). Papildus informējam, ka Latvijā sīpoli un puravi līdz šim un arī pašlaik sēklu ieguvei netiek audzēti. | Skatīt anotācijas II sadaļas 2. punktu. |
| 2. |  | Anotācijas II sadaļas 2. punktā ir norādīts, ka noteikumu projekts "nenozīmīgi" ietekmēs uzņēmējdarbības vidi, mazos un vidējos uzņēmumus, mikrouzņēmumus un jaunuzņēmumus. Lūdzam detalizēti skaidrot, kāda ir noteikumu projekta prasību ietekme uz mērķgrupu. | **Ņemts vērā.** | Skatīt anotācijas II sadaļas 2. punktu. |
|  | **Tieslietu ministrija** | | | |
|  | **21.04.2020.** | | | |
| 1. | 1.1. aizstāt norādē, uz kāda likuma pamata noteikumi izdoti, vārdus “un 17. panta piekto daļu” ar vārdiem un skaitļiem “17. panta piekto daļu un Brīvas pakalpojumu sniegšanas likuma 14. panta otro daļu"; | Ņemot vērā, ka pilnvarojums projektam izriet arī no Brīvas pakalpojumu sniegšanas likuma 14. panta otrās daļas, nepieciešams precizēt norādi uz projekta tiesisko izdošanas pamatu, ietverot tajā korektu un pilnīgu norādi uz likuma pilnvarojošām normām atbilstoši projekta 1.1. apakšpunktam.  Vienlaikus lūdzam izvērtēt nepieciešamību precizēt spēkā esošo noteikumu 1. punktu, ņemot vērā Brīvas pakalpojumu sniegšanas likuma 14. panta otrajā daļā noteikto pilnvarojumu: “Kārtību, kādā izsniedzama atļauja konkrētas saimnieciskās darbības veikšanai pakalpojumu jomā, nosaka Ministru kabinets.” | **Ņemts vērā.** | Izdoti saskaņā ar Sēklu un šķirņu aprites likuma 2. panta 1. punkta "a" apakšpunktu, 16.1 panta ceturto daļu un 17. panta piekto daļu, Brīvas pakalpojumu sniegšanas likuma 14. panta otro daļu  1.2. papildināt 1. punktu aiz vārdiem „tirdzniecības kārtību” ar vārdiem „sēklaudzētāju, sēklu sagatavotāju, saiņotāju, ievedēju un tirgotāju reģistrācijas kārtību”; |
| 2. |  | Norādām, ka projektā ir ieviestas Eiropas Parlamenta un Padomes 2016. gada 26. oktobra Regulas (ES) 2016/2031 par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK, (turpmāk – Augu veselības regula), Komisijas 2019. gada 28. novembra Īstenošanas Regulas (ES) 2019/2072, ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019, (turpmāk – Regula 2019/2072), kā arī Komisijas 2017. gada 13. decembra Īstenošanas Regulas (ES) 2017/2313, ar ko nosaka formāta specifikācijas augu pasei, kas nepieciešama pārvietošanai Savienības teritorijā, un augu pasei, kas nepieciešama ievešanai un pārvietošanai aizsargājamā zonā, (turpmāk – Regula 2017/2313) prasības.  Tādējādi lūdzam precizēt projekta anotācijas V sadaļas 1. punktu un 1. tabulu atbilstoši Ministru kabineta 2009. gada 15. decembra instrukcijas “Tiesību akta projekta sākotnējās ietekmes izvērtēšanas kārtība” (turpmāk - instrukcija) 55. un 56. punktam.  Vienlaikus lūdzam izvērtēt un tajos projekta punktos, kuros ir ieviestas regulu prasības, ja iespējams, norādīt Augu veselības regulas, Regulas 2019/2072 un Regulas 2017/2313 normas, kas tiek pārņemtas attiecīgajos projekta punktos.  Vēršam arī uzmanību, ka projekts paredz spēkā esošajos noteikumos ieviest jaunus jēdzienus, kā “Savienības karantīnas organismi” un “Savienībā reglamentēti nekarantīnas organismi”, tādējādi lūdzam projektā norādīt atsauces uz tām Augu veselības regulas normām, kas skaidro minētos jēdzienus. | **Ņemts vērā.** | Skatīt noteikumu projekta anotācijas V sadaļas 1. punktu un 1. tabulu un noteikumu projektu.  Precizēti noteikumu projekta 1.4., 1.12., 1.17., 1.36., 1.40., 1.41. un 1.49. apakšpunkts. |
| 3. | 1.4. izteikt 7. un 8. punktu šādā redakcijā:  “7. Valsts augu aizsardzības dienests (turpmāk – dienests) reģistrē personu Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā (turpmāk – reģistrs), ja tā nodarbojas ar sertificētu sēklu sēklaudzēšanu un tirdzniecību vai ar sēklu sagatavošanu vai saiņošanu, un Kultūraugu uzraudzības valsts informācijas sistēmas Profesionālo operatoru oficiālajā reģistrā, ja tā ieved, audzē, saiņo un tirgo šo noteikumu 4. punktā minēto sugu dārzeņus.” | Lūdzam izvērtēt projekta 1.4. apakšpunktā izteikto grozījumu 7. punktā nepieciešamību un atbilstību Sēklu un šķirņu aprites likuma (turpmāk - likums) 1. pantā noteiktajam tvērumam un likuma 4. panta pirmajai daļai. Vēršam uzmanību, ka atbilstoši spēkā esošo noteikumu 1.punktam “noteikumi nosaka dārzeņu sēklaudzēšanas un sēklu tirdzniecības kārtību, prasības un kārtību kolekcionāra dārzeņu šķirņu sēklu izplatīšanai, kā arī institūciju, kas kontrolē dārzeņu sēklu ievešanu no valstīm, kuras nav Eiropas Savienības dalībvalstis”.  Tādējādi projektā nav iekļaujami reģistrācijas nosacījumi, kas ir noteikti likuma 4. panta pirmajā daļā. Atbilstoši likuma 4. panta pirmajai daļai “persona iesniedz Valsts augu aizsardzības dienestam iesniegumu reģistrācijai Sēklaudzētāju un sēklu tirgotāju reģistrā, ja tā nodarbojas ar sertificētu sēklu sēklaudzēšanu un tirdzniecību vai ar sēklu sagatavošanu vai saiņošanu”. Norādām arī, ka Ministru kabineta noteikumos neiekļauj regulējumu, kas dublē likumā noteikto. Tādējādi projekta 1.4. apakšpunktā ietvertais nosacījums “ja tā nodarbojas ar sertificētu sēklu sēklaudzēšanu un tirdzniecību vai ar sēklu sagatavošanu vai saiņošanu” nav nepieciešams. | **Ņemts vērā.**  Precizēts anotācijas I sadaļas 2. punkts un noteikumu projekta 1.4. apakšpunktā izteiktā noteikumu 7. punkta pirmā daļa.  Sēklu un šķirņu aprites likuma 5. panta pirmās daļas 1. punktā noteikts, ko reglamentē sēklaudzēšanas un sēklu tirdzniecības noteikumi. Tostarp paredzēts, ka nosaka kārtību, kādā sēklaudzētājus, sēklu sagatavotājus, saiņotājus un tirgotājus reģistrē Sēklaudzētāju un sēklu tirgotāju reģistrā, kā arī kārtību, kādā veic izmaiņas šajā reģistrā, un kārtību, kādā šo reģistrāciju anulē.  Nosakot reģistrācijas kārtību, Ministru kabineta 2010. gada 29. jūnija noteikumu Nr. 592 “Dārzeņu sēklaudzēšanas un sēklu tirdzniecības noteikumi” (turpmāk – noteikumi Nr. 592)normas ir sakārtotas loģiskā secībā, sākotnēji 7. punktā norādot arī reģistru, kurā notiek šī reģistrācija, t.i., Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā.  Izvērtējot noteikumu Nr. 592 10. un 11. punktu, sagatavota tā jaunā redakcija noteikumu projekta 1.5. un 1.7. apakšpunktā. 10. un 11. punkts precizēts tā, lai nedublētu likuma 4. pantā iekļautās tiesību normas par reģistrācijas anulēšanu un informācijas ievietošanu dienesta tīmekļvietnē par reģistrētajām personām. | 1.5. izteikt 7. un 8. punktu šādā redakcijā:  “7. Personu, kas nodarbojas ar sertificētu sēklu sēklaudzēšanu un tirdzniecību vai ar sēklu sagatavošanu vai saiņošanu, Valsts augu aizsardzības dienests (turpmāk – dienests) saskaņā ar Sēklu un šķirņu aprites likuma 4. pantā noteikto reģistrē Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā (turpmāk – reģistrs), kā arī izdara izmaiņas tajā un anulē reģistrāciju. Personu reģistrē Kultūraugu uzraudzības valsts informācijas sistēmas Profesionālo operatoru oficiālajā reģistrā, ja tā ieved, audzē, saiņo un tirgo šo noteikumu 4. punktā minēto sugu dārzeņus.  [..].”  1.6. izteikt 10. punktu šādā redakcijā:  “10. Dienests:  10.1. katrai reģistrā iekļautai personai piešķir reģistrācijas kodu. Tā pirmās divas zīmes norāda personas adresi (pasta indeksa pirmie divi cipari), pārējās zīmes – reģistrācijas kārtas numuru;  10.2. reģistrā norāda šādu informāciju par reģistrēto personu:  10.2.1. reģistrācijas kodu;  10.2.2. juridiskai personai – personas nosaukumu un uzņēmuma reģistrācijas numuru, fiziskai personai – vārdu, uzvārdu un personas kodu;  10.2.3. juridiskai personai – juridisko adresi, fiziskai personai – deklarēto dzīvesvietas adresi;  10.2.4. darbības veidu;  10.2.5. sugu grupu, ar kuru veic darbības;  10.2.6. kontaktinformāciju (piemēram, tālruņa numuru, e-pasta adresi);  10.3. ievieto savā tīmekļvietnē Sēklu un šķirņu aprites likuma 4. panta piektajā daļā noteikto informāciju par reģistrētajām personām.”  1.8. izteikt 11. punktu šādā redakcijā:  “11. Dienests divu nedēļu laikā pieņem lēmumu par personas reģistrācijas anulēšanu saskaņā ar Sēklu un šķirņu aprites likuma 4. panta trešo daļu, kā arī attiecīgu lēmumu, ja atkārtoti konstatēta šo noteikumu  [VII, VIII, X](https://likumi.lv/ta/id/213160#n10)vai XI nodaļā minēto prasību neievērošana un par to ir sagatavots attiecīgs akts.”; |
| 4. | 1.23. papildināt noteikumus ar 43.1 un 43.2 punktu šādā redakcijā:  “43.1 Sēklaudzētājs nodrošina:  43.11. dienesta inspektoram piekļuvi sēklaudzēšanas laukam un uzrāda sēklaudzēšanas lauku dabā;  43.12. darba drošības prasību ievērošanu lauku apskates laikā, pirms tam informējot dienesta inspektoru par sēklaudzēšanas sējumos lietotajiem augu aizsardzības un mēslošanas līdzekļiem.  43.2 Dienesta inspektors ir tiesīgs atteikties no lauka apskates, ja sēklaudzētājs nepilda šo noteikumu 43.1 punktā noteiktās prasības.”;  1.33. papildināt 75. punktu aiz vārda “paraugu” ar vārdiem “ievērojot darba drošības prasības.”;  1.34.papildināt noteikumus ar 75.1 punktu šādā redakcijā:  “75.1 Dienesta inspektors ir tiesīgs atteikt parauga noņemšanu, ja netiek nodrošināta šo noteikumu 75. punktā minētā prasība.”; | Lūdzam izvērtēt projekta 1.23. apakšpunktā izteiktā 43.12. apakšpunkta un 43.2punkta, kas cita starpā paredz sēklaudzētāja pienākumu nodrošināt darba drošības prasību ievērošanu lauku apskates laikā un dienesta inspektora tiesības atteikties no lauka apskates, ja sēklaudzētājs nepilda minētajā 28.1 punktā paredzētās prasības, atbilstību spēkā esošo noteikumu 1. punktā noteiktajam tvērumam un likumā noteiktajam projekta izdošanas tiesiskajam pamatojumam.  Tāpat lūdzam arī izvērtēt projekta 1.33. un 1.34. apakšpunkta nosacījumu atbilstību spēkā esošo noteikumu 1. punktā noteiktajam tvērumam un likumā noteiktajam projekta izdošanas tiesiskajam pamatojumam.  Vienlaikus vēršam arī uzmanību, ka likuma 5. panta pirmā daļa nosaka, ko drīkst reglamentēt sēklaudzēšanas un sēklu tirdzniecības noteikumi. Tādējādi lūdzam izvērtēt projekta 1.23., 1.33. un 1.34. apakšpunktā izteikto grozījumu atbilstību arī likuma 5. panta pirmajai daļai.  Projekta anotācijā cita starpā arī norādīts, ka projekts paredz “noteikt sēklaudzētājam atbildību par darba drošības prasību ievērošanu lauku apskates laikā”. Lūdzam skaidrot, kāda veida tiesiskās sekas ietvertu sēklaudzētāja atbildība.  Vienlaikus norādām, ka sēklaudzētāja pienākuma noteikšana ievērot darba drošības pasākumus šķietami neietilpst spēkā esošo noteikumu tvērumā, kas nosaka “dārzeņu sēklaudzēšanas un sēklu tirdzniecības kārtību, prasības un kārtību kolekcionāra dārzeņu šķirņu sēklu izplatīšanai, kā arī institūciju, kas kontrolē dārzeņu sēklu ievešanu no valstīm, kuras nav Eiropas Savienības dalībvalstis”.  Noteikumu tvērumā minētais vārds "kārtība" pamatā piešķir Ministru kabinetam tiesības noteikumos regulēt attiecīgā jautājuma procesuālo raksturu, proti, izstrādāt noteiktu procedūru. Vienlaikus tas neizslēdz Ministru kabineta tiesības pieņemt materiāla rakstura normas, ciktāl netiek pārkāpts attiecīgais pilnvarojums. Tomēr Ministru kabineta noteikumos nevar būt iekļautas tādas materiālās tiesību normas, kas veidotu no pilnvarojošā likuma būtiski atšķirīgas tiesiskās attiecības.  Lūdzam izvērtēt, vai projekta 1.23., 1.33. un 1.34. apakšpunktā paredzētas materiāla rakstura normas un vai tās ietilpst projekta izdošanas tiesiskajā pamatojumā. Vienlaikus norādām, ka materiāla rakstura normas varētu šajā gadījumā tikt pieļaujamas, ja tās neveido jaunas, no pilnvarojošā likuma (piemēram, likuma 5. panta pirmās daļas) būtiski atšķirīgas tiesiskās attiecības. Pretējā gadījumā minētie grozījumi projekta 1.23., 1.33. un 1.34. apakšpunktā ir svītrojami un izteiktie grozījumi varētu tikt iekļauti likumā.  Lūdzam arī precizēt projekta anotācijas I sadaļas 2. punktā ietverto skaidrojumu par projekta 1.23., 1.33. un 1.34. apakšpunktu atbilstoši Ministru kabineta 2009. gada 15. decembra instrukcijas “Tiesību akta projekta sākotnējās ietekmes izvērtēšanas kārtība” (turpmāk - instrukcija) 14.2. un 14.3. apakšpunktam. | **Ņemts vērā.**  Sēklu un šķirņu aprites likuma 5. panta pirmās daļas 3. punkts paredz, ka sēklaudzēšanas un sēklu tirdzniecības noteikumi reglamentē prasības sēklaudzēšanas laukiem, tostarp lauku apskates kārtību. Sēklaudzētājam ir jānodrošina inspektoram piekļuve sēklaudzēšanas laukam, lai inspektors varētu veikt lauku apskati, un jāuzrāda lauks, lai nerastos nevajadzīga nesaprašanās par nepareizā lauka apskati. Lai varētu plānot lauka apskati, dienesta inspektoram ir jāzina, kad sēklaudzēšanas lauks tiek miglots, lai lauku apskate nenotiktu tikko miglotā laukā vai miglošanas laikā, jo tas var kaitēt inspektora veselībai. Katram augu aizsardzības līdzeklim ir noteikts nogaidīšanas laiks, kad nav ieteicams apmeklēt migloto lauku. Ja inspektors ir vienojies ar sēklaudzētāju par noteiktu sēklaudzēšanas lauka apskates laiku, bet tajā brīdī, kad vajadzētu notikt lauku apskatei, bez iepriekšēja brīdinājuma sēklaudzēšanas lauks tiek apstrādāts ar augu aizsardzības un mēslošanas līdzekļiem, inspektoram ir jābūt tiesībām nedoties lauku apskatē un nekaitēt savai veselībai, ja sēklaudzētājs ir bijis negodprātīgs un sniedzis nepatiesu informāciju par lauku apstrādi. Sēklaudzētājiem ir svarīgi, lai tiktu veikta lauku apskate, jo citādi viņš nevarēs sertificēt izaudzēto sēklu.  Saskaņā ar noteikumu Nr.592 75. punktu reģistrētajai personai sēklu partiju noliktavā jānovieto tā, lai jebkurai iesaiņojuma vienībai varētu brīvi piekļūt un noņemt paraugu. Tas nozīmē, ka reģistrētajai personai jānodrošina tādi vides apstākļi, lai neapdraudētu inspektora drošību un veselību, kad viņš noņem sēklu paraugu. Ir bijuši gadījumi noņemot paraugu labības un lopbarības augu sēklām, ka sēklu maisi ir sakrauti uz paletēm vairākos stāvos, bieži vien novietoti nestabili, tā ka inspektoram jāstrādā lielā augstumā uz nestabilām virsmām. Uzskatām, ka ir nepieciešams noteikt šādu drošības normu arī dārzeņu sēklu paraugu noņemšanai, kas paredz, ka tad, ja dienesta inspektoram ir jāapdraud sava veselība vai dzīvība, jo droša un brīva piekļuve sēklu materiālam nav nodrošināta, viņam ir tiesības atteikt sēklu parauga noņemšanu, ja reģistrētā persona atsakās nodrošināt drošu, brīvu piekļuvi bez piepūles sēklu maisiem. | 1.22. papildināt noteikumus ar 43.1 un 43.2 punktu šādā redakcijā:  43.1  Sēklaudzētājs:  43.11. sniedz dienesta inspektoram informāciju par sēklaudzēšanas sējumos lietotajiem augu aizsardzības un mēslošanas līdzekļiem un to lietošanas laiku;  43.12. vienojas ar dienesta inspektoru par lauku apskates laiku, ņemot vērā veikto un plānoto sēklaudzēšanas sējumu apstrādi ar augu aizsardzības un mēslošanas līdzekļiem;  43.13.  nodrošina dienesta inspektoram piekļuvi sēklaudzēšanas laukam un uzrāda sēklaudzēšanas lauka atrašanās vietu dabā;  43.2 Dienesta inspektors ir tiesīgs atteikties no lauka apskates, ja sēklaudzētājs nepilda šo noteikumu 43.1 punktā noteiktās prasības.”;  1.32. izteikt 75. punktu šādā redakcijā:  “75.  Reģistrētā persona sēklu partiju parauga noņemšanai novieto tā, lai jebkurai iesaiņojuma vienībai var piekļūt brīvi un droši, neapdraudot dzīvību un veselību, un noņemt paraugu.”  1.33. papildināt noteikumus ar 75.1 punktu šādā redakcijā:  “75.1 Dienesta inspektors ir tiesīgs atteikt parauga noņemšanu, ja netiek nodrošināta šo noteikumu 75. punktā minētā prasība.”; |
| 5. | 1.41. papildināt X1 nodaļu ar 109.13 punktu šādā redakcijā:  “109.13 Kolekcionārs nodrošina, ka dārzeņu šķirņu kolekcijā esošās sēklas ir praktiski brīvas no tādiem kaitīgajiem organismiem, kas samazina sēklu lietderību un kvalitāti, un atbilst Augu veselības regulā noteiktajām prasībām attiecībā uz Savienības karantīnas organismiem un organismiem, kuriem piemēro pasākumus, kas pieņemti saskaņā ar Augu veselības regulas 30.panta 1.punktu, kā arī Savienības reglamentētie nekarantīnas organismi nepārsniedz Augu veselības regulas 4. pielikuma 4. punktā minēto pieļaujamo inficēšanās līmeni.”;  1.13. papildināt noteikumus ar 31.1 punktu šādā redakcijā:  “31.1 Sēklaudzēšanas lauki ir brīvi no tādiem kaitīgajiem organismiem, kas samazina sēklu lietderību un kvalitāti, un atbilst Augu veselības regulā noteiktajām prasībām attiecībā uz Savienības karantīnas organismiem, un organismiem, kuriem piemēro pasākumus, kas pieņemti saskaņā ar Augu veselības regulas 30.panta 1.punktu.”;  1.50. izteikt 4. pielikumu šādā redakcijā:  „[...]  3. Dārzeņu sēklas ir brīvas no tādiem kaitīgajiem organismiem, kas samazina sēklu lietderību un kvalitāti, un atbilst Augu veselības regulā noteiktajām prasībām attiecībā uz Savienības karantīnas organismiem, un organismiem, kuriem piemēro pasākumus, kas pieņemti saskaņā ar Augu veselības regulas 30.panta 1.punktu un normatīvajiem aktiem augu karantīnas jomā;  [...]”. | Lūdzam izvērtēt projekta 1.41. apakšpunktā ietvertās norādes “praktiski brīvi”, kas ir tieši pārņemta no Komisijas 2020. gada 11. februāra Īstenošanas Direktīvas (ES) 2020/177, ar ko attiecībā uz augu kaitīgajiem organismiem sēklās un citā augu pavairošanas materiālā groza Padomes Direktīvas 66/401/EEK, 66/402/EEK, 68/193/EK, 2002/55/EK, 2002/56/EK un 2002/57/EK, Komisijas Direktīvas 93/49/EEK un 93/61/EEK un Īstenošanas direktīvas 2014/21/ES un 2014/98/ES, (angļu valodā - *practically free*) saturu. Jēdziens “praktiski” var, piemēram, nozīmēt arī “gandrīz” vai “faktiski”, tādējādi aicinām izvērtēt, vai, piemērojot projekta 1.41. apakšpunktā paredzētās normas, jēdziens “praktiski” tiks izprasts viennozīmīgi un skaidri, nepieciešamības gadījumā precizējot projektu vai skaidrojot projekta anotācijā norādes “praktiski brīvi” saturu.  Vienlaikus vēršam uzmanību, ka projekta 1.13. un 1.50. apakšpunktā lietots jēdziens “brīvi”, nevis “praktiski brīvi”. Lūdzam ievērot vienveidīgu jēdzienu lietojumu projektā. | **Ņemts vērā.** | Skatīt noteikumu projekta anotācijas I sadaļas 2. punktu.  1.12. papildināt noteikumus ar 31.1 punktu šādā redakcijā:  “31.1 Sēklaudzēšanas lauki ir praktiski brīvi no tādiem kaitīgajiem organismiem Regulas 2019/2072 2. panta 2. punkta “a” apakšpunkta izpratnē (turpmāk – praktiski brīvi no kaitīgajiem organismiem), kas samazina sēklu lietderību un kvalitāti, un atbilst Augu veselības regulas 5. un 14. panta prasībām attiecībā uz Savienības karantīnas organismiem Augu veselības regulas 3. un 4. panta izpratnē (turpmāk – Savienības karantīnas organismi) un Augu veselības regulas 37. panta prasībām attiecībā uz Savienībā reglamentētajiem nekarantīnas organismiem Augu veselības regulas 36. panta izpratnē (turpmāk – Savienībā reglamentētie nekarantīnas organismi), kā arī no organismiem, kuriem piemēro pasākumus, kas pieņemti saskaņā ar Augu veselības regulas 30. panta 1. punktu.”;  1.40. papildināt X1 nodaļu ar 109.13 punktu šādā redakcijā:  “109.13 Kolekcionārs nodrošina, ka dārzeņu šķirņu kolekcijā esošās sēklas ir praktiski brīvas no tādiem kaitīgajiem organismiem, kas samazina sēklu lietderību un kvalitāti, un atbilst Augu veselības regulas 5. un 14. panta prasībām attiecībā uz Savienības karantīnas organismiem, Augu veselības regulas 37. panta prasībām attiecībā uz Savienībā reglamentētajiem nekarantīnas organismiem, kā arī no organismiem, kuriem piemēro pasākumus, kas pieņemti saskaņā ar Augu veselības regulas 30.panta 1.punktu, un Savienības reglamentētie nekarantīnas organismi nepārsniedz Augu veselības regulas 4. pielikuma 4. punktā minēto pieļaujamo inficēšanās līmeni.”  1.49. izteikt 4. pielikumu šādā redakcijā:  “[...]  3. Dārzeņu sēklas ir praktiski brīvas no tādiem kaitīgajiem organismiem, kas samazina sēklu lietderību un kvalitāti, un atbilst Augu veselības regulas 5. un 14. panta prasībām attiecībā uz Savienības karantīnas organismiem, un Augu veselības regulas 37. panta prasībām attiecībā uz Savienībā reglamentētajiem nekarantīnas organismiem, kā arī no organismiem, kuriem piemēro pasākumus, kas pieņemti saskaņā ar Augu veselības regulas 30.panta 1.punktu un normatīvajiem aktiem augu karantīnas jomā;  [...]”. |
| 6. |  | Norādām, ka atbilstoši instrukcijas 14.2. un 14.3. apakšpunktam projekta anotācijas I sadaļas 2. punktā norāda pastāvošo tiesisko regulējumu un skaidro tā būtību, kā arī raksturo pastāvošā tiesiskā regulējuma nepilnības. Ja attiecībā uz norādīto problēmu nepastāv tiesiskais regulējums, tad skaidro, kādas sekas rada tiesiskā regulējuma neesība; norāda informāciju par projekta izdošanas mērķi (sasaistot to ar informāciju par esošo situāciju) un aprakstošu informāciju par projekta būtību (necitējot projektā ietvertās normas), raksturo pastāvošā tiesiskā regulējuma nepilnības un skaidro, kā tiesiskā regulējuma izmaiņas risinās norādīto problēmu vai atrisinās to pilnībā.  Tādējādi lūdzam izvērstāk skaidrot projekta anotācijas I sadaļas 2. punktā norādīto skaidrojumu: “Noteikumu projektā tiek precizētas prasības, ņemot vērā pēdējos grozījumus Sēklu un šķirņu aprites likumā.”  Lūdzam skaidrot, kādi grozījumi izteikti projektā, ņemot vērā grozījumus likumā. Vienlaikus lūdzam ņemt vērā, ka Ministru kabineta noteikumos neiekļauj regulējumu, kas dublē likumā noteikto.  Lūdzam arī izvērstāk skaidrot projektā izteiktos grozījumus spēkā esošo noteikumu pielikumos. | **Ņemts vērā.** | Skatīt anotācijas I sadaļas 2. punktu. |
|  | **Tieslietu ministrija** | | | |
|  | **07.05.2020.** | | | |
| 7. | 1.1. aizstāt norādē, uz kāda likuma pamata noteikumi izdoti, vārdus “un 17. panta piekto daļu” ar vārdiem un skaitļiem “17. panta piekto daļu un Brīvas pakalpojumu sniegšanas likuma 14. panta otro daļu";  1.2. papildināt 1. punktu aiz vārdiem „tirdzniecības kārtību” ar vārdiem „sēklaudzētāju, sēklu sagatavotāju, saiņotāju, ievedēju un tirgotāju reģistrācijas kārtību”; | Lūdzam projekta anotācijā skaidrot projekta 1.1. un 1.2. apakšpunktā izteikto grozījumu pamatotību. Proti, lūdzam skaidrot, kādēļ nepieciešams papildināt projekta tiesiskās izdošanas pamatu ar norādi uz Brīvas pakalpojumu sniegšanas likuma 14. panta otro daļu. Tāpat lūdzam skaidrot, no kura tieši pilnvarojuma (likuma) pamata izriet projekta 1.2. apakšpunktā izteiktais spēkā esošo noteikumu 1. punkta papildinājums “sēklaudzētāju, sēklu sagatavotāju, saiņotāju, ievedēju un tirgotāju reģistrācijas kārtību” un atkārtoti izvērtēt atbilstību šim pilnvarojumam.  Vēršam arī uzmanību, ka, piemēram, Ministru kabineta 2009. gada 17. februāra noteikumu Nr. 152 "Lopbarības augu sēklaudzēšanas un sēklu tirdzniecības noteikumi", kas cita starpā ir izdoti uz Brīvas pakalpojumu sniegšanas likuma 14. panta otro daļu, 1. punkts nosaka atšķirīgu tvērumu no projektā paredzētajiem grozījumiem. | **Ņemts vērā.**  Izvērtējot iebildumu, svītrojam 1.1. un 1.2. apakšpunktu. |  |
| 8. | 1.5. izteikt 7. un 8. punktu šādā redakcijā:  “7. Personu, kas nodarbojas ar sertificētu sēklu sēklaudzēšanu un tirdzniecību vai ar sēklu sagatavošanu vai saiņošanu, Valsts augu aizsardzības dienests (turpmāk – dienests) saskaņā ar Sēklu un šķirņu aprites likuma 4. pantā noteikto reģistrē Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā (turpmāk – reģistrs), kā arī izdara izmaiņas tajā un anulē reģistrāciju. Personu reģistrē Kultūraugu uzraudzības valsts informācijas sistēmas Profesionālo operatoru oficiālajā reģistrā, ja tā ieved, audzē, saiņo un tirgo šo noteikumu 4. punktā minēto sugu dārzeņus.  8. Lai reģistrētos reģistrā, persona iesniedz dienestā iesniegumu (turpmāk – reģistrācijas iesniegums) saskaņā ar šo noteikumu 2. pielikumu un pievieno sēklaudzēšanai paredzēto lauku plānu, norādot platību (ha) un informāciju par lauku vēstures kārtošanu. Reģistrācijas kārtība Profesionālo operatoru oficiālajā reģistrā noteikta normatīvajos aktos augu karantīnas jomā.”; | Norādām, ka projekta 1.5. apakšpunktā izteiktā 7. punkta pirmais teikums ir svītrojams, jo tas neatbilst Sēklu un šķirņu aprites likuma  (turpmāk - likums) 2. panta 1. punkta "a" apakšpunktā un 17. panta piektajā daļā noteiktajam projekta izdošanas tiesiskajam deleģējumam, kā arī dublē likuma 4. panta pirmajā, trešajā un ceturtajā daļā noteikto. Ministru kabineta noteikumos neietver tādu regulējumu, kas jau ir noteikts likumā. Vēršam arī uzmanību, ka būtiski ir ne tikai nedublēt projektā likumā noteikto, bet arī vispār neparedzēt (nesašaurināt un nepaplašināt) projektā regulējumu, kas ir jau noteikts likumā. | **Ņemts vērā.** | 1.5. svītrot 7. punktu;  1.6. izteikt 8. punktu šādā redakcijā:  „8. Lai reģistrētos Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā (turpmāk – reģistrs), persona iesniedz Valsts augu aizsardzības dienestā (turpmāk – dienests) iesniegumu (turpmāk – reģistrācijas iesniegums) saskaņā ar šo noteikumu 2. pielikumu un pievieno sēklaudzēšanai paredzēto lauku plānu, norādot platību (ha) un informāciju par lauku vēstures kārtošanu. Personu, kas nodarbojas ar šo noteikumu 4. punktā minēto sugu dārzeņus sēklaudzēšanu vai sēklu apriti, dienests reģistrē Kultūraugu uzraudzības valsts informācijas sistēmas Profesionālo operatoru oficiālajā reģistrā saskaņā ar normatīvajiem aktiem augu karantīnas jomā.” |
| 9. | 1.12. papildināt noteikumus ar 31.1 punktu šādā redakcijā:  “31.1 Sēklaudzēšanas lauki ir praktiski brīvi no tādiem kaitīgajiem organismiem Regulas 2019/2072 2. panta 2. punkta “a” apakšpunkta izpratnē (turpmāk – praktiski brīvi no kaitīgajiem organismiem), kas samazina sēklu lietderību un kvalitāti, un atbilst Augu veselības regulas 5. un 14. panta prasībām attiecībā uz Savienības karantīnas organismiem Augu veselības regulas 3. un 4. panta izpratnē (turpmāk – Savienības karantīnas organismi) un Augu veselības regulas 37. panta prasībām attiecībā uz Savienībā reglamentētajiem nekarantīnas organismiem Augu veselības regulas 36. panta izpratnē (turpmāk – Savienībā reglamentētie nekarantīnas organismi), kā arī no organismiem, kuriem piemēro pasākumus, kas pieņemti saskaņā ar Augu veselības regulas 30. panta 1. punktu.”;  1.40. papildināt X1 nodaļu ar 109.13 punktu šādā redakcijā:  “109.13 Kolekcionārs nodrošina, ka dārzeņu šķirņu kolekcijā esošās sēklas ir praktiski brīvas no tādiem kaitīgajiem organismiem, kas samazina sēklu lietderību un kvalitāti, un atbilst Augu veselības regulas 5. un 14. panta prasībām attiecībā uz Savienības karantīnas organismiem un Augu veselības regulas 37. panta prasībām attiecībā uz Savienībā reglamentētajiem nekarantīnas organismiem, kā arī no organismiem, kuriem piemēro pasākumus, kas pieņemti saskaņā ar Augu veselības regulas 30. panta 1. punktu, un Savienības reglamentētie nekarantīnas organismi nepārsniedz Augu veselības regulas 4. pielikuma 4. punktā minēto pieļaujamo inficēšanās līmeni.”;  1.49. izteikt 4. pielikumu šādā redakcijā:  [...]  3. Dārzeņu sēklas ir praktiski brīvas no tādiem kaitīgajiem organismiem, kas samazina sēklu lietderību un kvalitāti, un atbilst Augu veselības regulas 5. un 14. panta prasībām attiecībā uz Savienības karantīnas organismiem, un Augu veselības regulas 37. panta prasībām attiecībā uz Savienībā reglamentētajiem nekarantīnas organismiem, kā arī no organismiem, kuriem piemēro pasākumus, kas pieņemti saskaņā ar Augu veselības regulas 30. panta 1. punktu un normatīvajiem aktiem augu karantīnas jomā;  [...] .” | Aicinām ievērot vienveidīgu projekta 1.12., 1.40. un 1.49.apakšpunktā minētā jēdziena “praktiski brīvi” vai “brīvi” lietojumu Zemkopības ministrijas virzītos projektos, kuros tiek pārņemtas Komisijas 2020. gada 11. februāra Īstenošanas Direktīvas (ES) 2020/177, ar ko attiecībā uz augu kaitīgajiem organismiem sēklās un citā augu pavairošanas materiālā groza Padomes Direktīvas 66/401/EEK, 66/402/EEK, 68/193/EK, 2002/55/EK, 2002/56/EK un 2002/57/EK, Komisijas Direktīvas 93/49/EEK un 93/61/EEK un Īstenošanas direktīvas 2014/21/ES un 2014/98/ES, prasības. | **Ņemts vērā.**  Zemkopības ministrijas virzītajos projektos, kuros tiek pārņemtas Komisijas 2020. gada 11. februāra Īstenošanas Direktīvas (ES) 2020/177, ar ko attiecībā uz augu kaitīgajiem organismiem sēklās un citā augu pavairošanas materiālā groza Padomes Direktīvas 66/401/EEK, 66/402/EEK, 68/193/EK, 2002/55/EK, 2002/56/EK un 2002/57/EK, Komisijas Direktīvas 93/49/EEK un 93/61/EEK un Īstenošanas direktīvas 2014/21/ES un 2014/98/ES, (turpmāk – direktīva 2020/177) prasības, tiek ievēroti attiecīgie direktīvas 2020/177 panti un termina „praktiski brīvs” vai „brīvs” lietojums. Katrā lauksaimniecības kultūrā (lopbarības augos, labībās, dārzeņos, kartupeļos vai eļļas augos) ir noteikti atšķirīgi Savienībās reglamentēto nekarantīnas organismu pieļaujamie līmeņi. Noteiktie līmeņi ietekmē to, kad izmanto jēdzienu “praktiski brīvs” vai “brīvs”. Jēdziens “praktiski brīvs no kaitīgajiem organismiem” nozīmē to, ka kaitīgo organismu, izņemot Savienības karantīnas organismu vai aizsargājamās zonas karantīnas organismu, klātbūtnes līmenis stādīšanai paredzētajos augos ir tik zems, ka šie augi ir pietiekami kvalitatīvi un izmantojami. | 1.11. papildināt noteikumus ar 31.1 punktu šādā redakcijā:  “31.1 Sēklaudzēšanas lauki ir praktiski brīvi no tādiem kaitīgajiem organismiem Regulas 2019/2072 2. panta 2. punkta “a” apakšpunkta izpratnē (turpmāk – praktiski brīvi no kaitīgajiem organismiem), kas samazina sēklu lietderību un kvalitāti, un atbilst Augu veselības regulas 5. un 14. panta prasībām attiecībā uz Savienības karantīnas organismiem Augu veselības regulas 3. un 4. panta izpratnē (turpmāk – Savienības karantīnas organismi) un Augu veselības regulas 37. panta prasībām attiecībā uz Savienībā reglamentētajiem nekarantīnas organismiem Augu veselības regulas 36. panta izpratnē (turpmāk – Savienībā reglamentētie nekarantīnas organismi), kā arī no organismiem, kuriem piemēro pasākumus, kas pieņemti saskaņā ar Augu veselības regulas 30. panta 1. punktu.”;  1.39. papildināt X1 nodaļu ar 109.13 punktu šādā redakcijā:  “109.13 Kolekcionārs nodrošina, ka dārzeņu šķirņu kolekcijā esošās sēklas ir praktiski brīvas no tādiem kaitīgajiem organismiem, kas samazina sēklu lietderību un kvalitāti, un atbilst Augu veselības regulas 5. un 14. panta prasībām attiecībā uz Savienības karantīnas organismiem un Augu veselības regulas 37. panta prasībām attiecībā uz Savienībā reglamentētajiem nekarantīnas organismiem, kā arī no organismiem, kuriem piemēro pasākumus, kas pieņemti saskaņā ar Augu veselības regulas 30. panta 1. punktu, un Savienības reglamentētie nekarantīnas organismi nepārsniedz Augu veselības regulas 4. pielikuma 4. punktā minēto pieļaujamo inficēšanās līmeni.”;  1.48. izteikt 4. pielikumu šādā redakcijā:  [...]  3. Dārzeņu sēklas ir praktiski brīvas no tādiem kaitīgajiem organismiem, kas samazina sēklu lietderību un kvalitāti, un atbilst Augu veselības regulas 5. un 14. panta prasībām attiecībā uz Savienības karantīnas organismiem, un Augu veselības regulas 37. panta prasībām attiecībā uz Savienībā reglamentētajiem nekarantīnas organismiem, kā arī no organismiem, kuriem piemēro pasākumus, kas pieņemti saskaņā ar Augu veselības regulas 30. panta 1. punktu un normatīvajiem aktiem augu karantīnas jomā;  [...].” |
| 10. |  | Lūdzam projekta anotācija I sadaļas 2. punktā iekļaut visu izziņas 4. punktā norādīto skaidrojumu par projekta 1.22. apakšpunktu, tostarp, atsauci uz Sēklu un šķirņu aprites likuma 5. panta pirmās daļas 3. punktu, kas paredz, ka sēklaudzēšanas un sēklu tirdzniecības noteikumi reglamentē prasības sēklaudzēšanas laukiem, tostarp lauku apskates kārtību. | **Ņemts vērā.** | Skatīt noteikumu projekta anotācijas I sadaļas 2. punktu. |

|  |  |
| --- | --- |
| Atbildīgā amatpersona |  |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Laura Laizāne

|  |
| --- |
| (par projektu atbildīgās amatpersonas vārds un uzvārds) |
| Lauksaimniecības departamenta  Lauksaimniecības resursu nodaļas vecākā referente |
| (amats) |
| Tālr: 67027360 |
| (tālruņa un faksa numurs) |
| laura.laizane@zm.gov.lv |
| (e-pasta adrese) |
|  |